Zamorac

**Zamorac** ili **domaći zamorac** ili zamorčić  (), znan i kao **morsko prase** ili **gvajansko prase**, vrsta je glodara iz roda *Cavia* porodice *Caviidae*. Unatoč uobičajenom imenu, ove životinje ne pripadaju porodici *Suidae*, niti žive u moru. Potiču s Anda, a ranija istraživanja njihove biomijskih svojstava i  mogućnosti hibridizacije upućuju da su današnje rase ovih životinja potomci domesticiranimi selekcije bliskosrodnih vrsta zamorčića, kao što su *Cavia aperea*, *Cavia fulgida* ili *Cavia tschudii*, a nema ih prirodno u divljini. Nedavna istraživanja u kojima su bili primijenjeni molekulski markeri, uz proučavanje lubanje i skeletne morfologije sadašnjih i mumificiranih životinja, otkrila su da im je predak najvjerojatnije *Cavia tschudii* (planinski zamorčić).

## Obilježja
]]
Zamorci su veliki za glodare; obične rase kućnih ljubimaca teže između 700 i 1200 g, kada su potpuno odrasli i mjere između 20 i 25&nbsp;cm +/– 0,5&nbsp;cm dužine (ispruženi). Primjerci nekih rasa teže i 3&nbsp;kg kada su odrasli. Pasmine kućnih ljubimaca žive u prosjeku četiri do pet godina, ali mogu živjeti i do osam godina. Prema *Guinnessovoj knjizi svjetskih rekorda*, do 2006, najdugovječniji zamorac imao je 14&nbsp;god., 10&nbsp;mjeseci i 2 sedmice. Većina zamoraca ima krzno, ali jedna laboratorijska pasmina koju su uzgojili neki vlasnici kućnih ljubimaca, "mršavo prase", uglavnom je bez krzna. Neke rase su dugog krzna, kao što su peruanski, silkie i tekselski zamorac.

Devedesetih godina prošlog stoljeća pojavilo se manjinsko naučno mišljenje koje predlaže da Caviomorpha kao što su zamorci, činčila i degu zapravo nisu glodari i da bi trebali biti reklasificirani kao poseban red sisara (slično glodarima lagomorfi koji uključuje kuniće). Naknadno istraživanje koje je koristilo šire uzorkovanje obnovilo je konsenzus među mamaliolozima u vezi sa važećom klasifikacijom glodara, uključujući zamorce, kao monofiletsku grupu.

Mužjaci i ženke zamorčića se ne razlikuju po izgledu osim opće veličine. Položaj anusa je veoma blizak genitalijama kod oba spola. Spol životinja u mladosti mora obaviti neko ko je obučen u uočavanju razlika. Ženske genitalije se razlikuju po konfiguraciji u obliku slova "Y", koja se formira od vulvinog režnja. Dok muški genitalije mogu izgledati slično, s penisom i anusom koji formiraju sličan oblik, penis strši ako se izvrši pritisak na okolnu dlaku ispred genitalnog područja. Mužjački testisi mogu biti vidljivi i spolja iz skrotumske otekline.

## Ponašanje
Zamorčići mogu naučiti složene puteve do hrane i mogu točno zapamtiti naučeni put mjesecima. Njihova najjača strategija rješavanja problema je pokretljivost.

Iako zamorci mogu preskakati male prepreke, ne mogu skakati vrlo visoko. Većina njih su loši penjači i nisu posebno okretni. Lahko se uplaše, a kada osjete opasnost ili se smrzavaju na mjestu na duže periode ili trče u zaklon brzim, strelovitim pokretima. Veće grupe preplašenih zamoraca  kreću u stampedo, trče u nasumičnim smjerovimam kako bi zbunili grabežljivce. Kada su sretno uzbuđeni, zamorci mogu (često uzastopno) izvodite male poskoke u zraku (pokret poznat kao *popcorning* – kokičarenje), analogno "fret" ratnom plesu, a isto tako slično zečjem i kunićevom veselom poskakivanju. Zamorci su također dobri plivači, iako ne vole da su mokri i retko im je potrebno kupanje.

Poput mnogih glodara, zamorci ponekad učestvuju u društvenom dotjerivanju, i redovno se sami čiste. Tokom procesa dotjerivanja, iz njihovih očiju luči se mliječno-bijela supstanca i utrljava u dlake. Grupe mužjaka često žvaću dlaku jedni drugima, ali ovo je i način uspostavljanja hijerarhije unutar grupe, a ne društveni gest.

## Razmnožavanje
 traje nedelju dana pre porođaja tri šteneta]]
Mužjaci (veprovi) dostižu seksualnu zrelost za 3–5 sedmica. Slično, ženke (krmače) mogu biti plodne već sa četiri sedmice i mogu nositi leglo prije nego što postanu odrasle. Krmača je sposobna za razmnožavanje godinama – može imati čak pet legla u godini, ali šest je teorijski moguće. Za razliku od potomaka većine glodara, koji su slijepi pri rođenju, novorođena mladunčad zamoraca su predzrelosna s dobro razvijenom dlakom, zubima, kandžama i djelomičnim vidom. Majka zamorca ima samo dvije bradavice, ali može lahko odgajati legla prosječne veličine od 2–4 mladunčeta. Kod manjih legala mogu se pojaviti poteškoće tokom porođaja, zbog prevelikih štenaca. Velika legla rezultiraju većom učestalošću mrtvorođenih, ali budući da se štenad rađaju u poodmakloj fazi razvoja, nedostatak pristupa majčinom mlijeku ima mali uticaj na stopu smrtnosti novorođenčadi.

Ženke koje žive zajedno pomažu u majčinskim dužnostima ako doje; praksa zamoraca je i nemajčinska  njega, u kojoj krmača može usvojiti mladunčad druge ženke. To se može dogoditi ako prvobitni roditelji uginu ili su iz nekog razloga odvojeni od njih. Ovo ponašanje je uobičajeno i viđa se kod mnogih drugih životinjskih vrsta poput slonova.

## Također pogledajte
*Glodari
*Domestikacija

## Reference
## Dopunska literatura
*
*
*
*
*

## Vanjski linkovi
* American Cavy Breeders' Association (ACBA)
*View the guinea pig genome on Ensembl


Kategorija:Sisari
Kategorija:Domaće životinje
Kategorija:Fauna Južne Amerike
Kategorija:Kućni ljubimci
Kategorija:Meso po životinjama
Kategorija:Anatomija životinja
Kategorija:Fiziologija životinja
Kategorija:Ponašanje